Tórshavnar kommuna søkir eftir einum starvsfólki til sertoymið, at byrja 10. august 2020 ella eftir nærri avtalu. Starvið eru 30 tímar um vikuna. Sertoymið á Frælsinum hevur sína egnu eind til børn, sum ganga í 1. og 2. flokki í skúlanum á Trøðni. Hetta er ein lítil eind við fáum børnum, sum hava serligar avbjóðingar. Eindin liggur tætt at skúlanum á Trøðni og hava vit eitt tætt samstarv við skúlan. Virksemið tekur støði í autismunámsfrøði, men er bygt upp í mun til ítøkiliga tørvin hjá barninum. Eindin á Frælsinum er partur av frítíðarstovninum í Kongagøtu og Spíranum í Havnardali og taka børnini eisini lut í virkseminum, á hesum stovnum, í mest møguligan mun. FØRLEIKAKRØV Søkt verður eftir fólki við námsfrøðiligari ella aðrari viðkomandi útbúgving og/ella royndum. Vitan um autismu er ein fyrimunur og fær toymið eisini fakligan íblástur og ráðgeving. SETANARVIÐURSKIFTI Starvið verður sett sambært sáttmála millum Føroya Pedagogfelag og Kommunala Arbeiðsgevarafelag. MEIRA FÆST AT VITA Meira fæst at vita um starvið við at venda sær til Ann Elisabeth Eldevig Joensen stovnsleiðara, á telefon 214041. UMSÓKN Umsókn saman við upplýsingum um útbúgving, royndum og tilmælum, verður at senda til torshavn @ torshavn. fo Umsóknarfreistin er týsdagin 2. juni 2020.